cyanic-selkie/wikianc huggingface dataset:
রড মার্শ
খেলোয়াড়ী জীবন
মার্শের টেস্ট জীবন বিতর্কের মধ্য দিয়ে শুরু হয়। মূলতঃ তিনি ব্যাটসম্যান হিসেবেই দলে মনোনীত হয়েছিলেন। উদ্বোধনী টেস্টেই ক্যাচ নিয়ে তাকে ‘আয়রন গ্লাভসের’ অধিকারী হিসেবে উপস্থাপন করা হয়। পরবর্তীকালে তিনি তার উইকেট রক্ষার কাজে ব্যাপক উন্নয়ন করেন। এ প্রেক্ষিতে তাকে ক্রিকেটের ইতিহাসে অন্যতম সফল উইকেট-রক্ষক হিসেবে আখ্যায়িত করা হয়।
দলের নিয়মানুবর্তিতায় তিনি নিজেকে সমর্পণ করেছেন। বিশেষ করে ১৯৭০-৭১ মৌসুমে মেলবোর্নে অনুষ্ঠিত ৫ম টেস্টের প্রথম ইনিংসে তার সেঞ্চুরি থেকে মাত্র আট রান দূরে থাকতে বিল লরি ইনিংস ঘোষণা করেছিলেন। গ্রেগ চ্যাপেল তার সম্পর্কে বলেন যে, তার জানা দু’জন ব্যক্তির মধ্যে রডনি মার্শ একজন যিনি অস্ট্রেলিয়ার টেস্ট দলকে ধ্বংসস্তুপ থেকে রক্ষা করতে পারতেন। অন্যজন হচ্ছেন ইয়ান রেডপাথ।
কীর্তিগাঁথা
১৯৭৭ সালে ইংল্যান্ডের বিপক্ষে শতবার্ষিকী টেস্টের দ্বিতীয় ইনিংসে অপরাজিত ১১০* রান সংগ্রহ করেন। এরফলে তিনি পঞ্চম অস্ট্রেলীয় উইকেট-রক্ষক হিসেবে ইংল্যান্ডের বিপক্ষে সেঞ্চুরি করার গৌরব অর্জন করেন। একই টেস্টে অস্ট্রেলীয় উইকেট-রক্ষক ওয়ালি গ্রাউটের ১৮৭ টেস্ট আউট করার রেকর্ড ভঙ্গ করেন। এছাড়াও তিনি আরও ১৬টি অর্ধ-শতক করেন। প্রথম-শ্রেণীর ক্রিকেটে তিনি সর্বমোট ১১ সেঞ্চুরিসহ সহস্রাধিক রান করেন। তন্মধ্যে তার সর্বোচ্চ রান আসে ২৩৬।
অবসর
১৯৮৬-১৯৯০ এবং ১৯৯৬-১৯৯৮ সময়কালে তিনি চ্যানেল নাইনের আন্তর্জাতিক ক্রিকেট সম্প্রচারকালীন ক্রিকেট ধারাভাষ্যকার ছিলেন। অস্ট্রেলীয় ক্রিকেট একাডেমি প্রতিষ্ঠার পর থেকে এর কোচ ছিলেন ও ১৯৯০ থেকে ২০০১ সাল পর্যন্ত একাডেমির পরিচালকের দায়িত্ব পালন করেন।
২ মে, ২০১৪ তারিখে ক্রিকেট অস্ট্রেলিয়া কর্তৃপক্ষ রড মার্শকে দল নির্বাচকমণ্ডলীর সভাপতি হিসেবে নিয়োগ প্রদান করে। তিনি জন ইনভেরারিটি’র স্থলাভিষিক্ত হন। এরপূর্বে তিনি ক্রিকেট অস্ট্রেলিয়ার শীর্ষস্থানীয় কোচিং উন্নয়ন ব্যবস্থাপকের দায়িত্ব পালন করেছিলেন। ১৬ নভেম্বর, ২০১৬ তারিখে দক্ষিণ আফ্রিকায় শোচনীয় পরাজয়ের পর সভাপতির পদ থেকে ইস্তফা দেন।
মৃত্যু
২০২২ সালের ৪ মার্চ ৭৪ বছর বয়সে তিনি হৃদরোগে আক্রান্ত হয়ে মৃত্যুবরণ করেন। মৃত্যুকালে তার বয়স হয়েছিল ৭৪ বছর। একই দিনে আরেক অস্ট্রেলীয় ক্রিকেট তারকা শেন ওয়ার্ন-ও মৃত্যবরণ করেন, যিনি তার নিজের মৃত্যুর কয়েক ঘন্টা আগে একটি টুইট বার্তায় মার্শকে শ্রদ্ধা জানিয়েছিলেন।
বর্ণালীবীক্ষণিক লম্বন
বর্ণালীবীক্ষণিক লম্বন (Spectroscopic parallax) তারার দূরত্ব পরিমাপের একটি পদ্ধতি। নাম এমন হলেও এর সাথে প্রকৃতপক্ষে লম্বনের কোন সম্পর্ক নেই। কোন তারার আপাত মান এবং বর্ণালী ধরন জানা থাকলে তা থেকে দূরত্ব বের করা সম্ভব। বোঝাই যাচ্ছে, এজন্য তারাটিকে এমন হতে হবে যাতে তার বর্ণালি ধরন নির্ণয় করা যায়। নিকটবর্তী তারাগুলোর বর্ণালি ধরনই কেবল বর্ণালীবীক্ষণের মাধ্যমে নির্ণয় করা সম্ভব। এজন্য এই পদ্ধতি আমাদের সূর্য থেকে আনুমানিক ১০ কিলোপারসেক দূরত্ব পর্যন্ত প্রয়োগ করা যায়।
প্রক্রিয়াটি বেশ সাধারণ। তারার বর্ণালি ধরন জানা থাকলে হের্ডসব্রং-রাসেল চিত্র থেকে তার পরম প্রভা বের করা যায়, আর প্রভা থেকে পাওয়া যায় পরম মান। পরম মান এবং আপাত মান থেকে দূরত্ব মাপাঙ্ক ব্যবহার করে দূরত্ব নির্ণয় করা যায়। সমীকরণ হচ্ছে:
সমীকরণটিকে এভাবেও লেখা যায়:
প্রধান ধারার সব তারার জন্যই এটি দূরত্ব নির্ণয়ের খুব উপযোগী পদ্ধতি। কিন্তু দানবীয় তারাদের জন্য এটি খুব বেশি কার্যকরী নয়। কারণ লোহিত দানব সহ অন্যান্য দানবদের ক্ষেত্রে এইচআর চিত্র প্রায় উল্লম্ব হয়ে যায় এবং সেক্ষেত্রে উজ্জ্বলতা পরিমাপের অনিশ্চয়তা অনেক বেড়ে যায়।
আকাশগঙ্গার সমতল থেকে লম্বালম্বিভাবে উপরে বা নিচে তাকালে যেসব তারা দেখতে পাওয়া তাদের ক্ষেত্রে এই নিয়ম খুব উপযোগী। কারণ, ধূলিকণা কম থাকায় এসব তারার বর্ণালি ধরন সঠিকভাবে নির্ণয় করা যায়। এই তারাগুলোর দূরত্ব নির্ণয়ের পর একটি সমীকরণ ব্যবহার করে আকাশগঙ্গার এই অঞ্চলে তারার স্থানিক বিন্যাস বের করা যায়। স্থানিক বিন্যাসের এই সমীকরণটি হচ্ছে,
যেখানে S বর্ণালী ধরন, h_R(S) স্কেল দৈর্ঘ্য এবং h_z(S) স্কেল উচ্চতা
শরণার্থী
thumb|250px|২০০৬ সালে দক্ষিণ লেবাননে অবস্থানকারী লেবাননীয় শরণার্থী
শরণার্থী বা উদ্বাস্তু (refugee) একজন ব্যক্তি যিনি নিজ ভূমি ছেড়ে অথবা আশ্রয়ের সন্ধানে অন্য দেশে অস্থায়ীভাবে অবস্থান করেন। জাতিগত সহিংসতা, ধর্মীয় উগ্রতা, জাতীয়তাবোধ, রাজনৈতিক আদর্শগত কারণে সমাজবদ্ধ জনগোষ্ঠীর নিরাপত্তাহীনতাই এর প্রধান কারণ। যিনি শরণার্থী বা উদ্বাস্তুরূপে স্থানান্তরিত হন, তিনি আশ্রয়প্রার্থী হিসেবে পরিচিত হন। আশ্রয়প্রার্থী ব্যক্তির স্বপক্ষে তার দাবীগুলোকে রাষ্ট্র কর্তৃক স্বীকৃত হতে হবে।
৩১ ডিসেম্বর, ২০০৫ সাল পর্যন্ত আফগানিস্তান, ইরাক, সিয়েরালিওন, মায়ানমার, সোমালিয়া, দক্ষিণ সুদান এবং ফিলিস্তিন বিশ্বের প্রধান শরণার্থী উৎসস্থল হিসেবে পরিচিতি পেয়েছে। আইডিপি অনুযায়ী বিশ্বের সবচেয়ে বেশি শরণার্থী ব্যক্তি এসেছে দক্ষিণ সুদান থেকে, যা প্রায় ৫ মিলিয়ন। জনসংখ্যা অনুপাতে সবচেয়ে বেশি আইডিপি রয়েছে আজারবাইজানে। সেখানে ২০০৬ সালের তথ্য মোতাবেক প্রায় আট লক্ষ শরণার্থী অন্যত্র আশ্রয় নিয়েছে।
সংজ্ঞার্থ নিরূপণ
এই সংজ্ঞায় শরণার্থীকে প্রায়শই ভাসমান ব্যক্তিরূপে অন্তর্ভুক্ত করা হয়। সম্মেলনে গৃহীত সংজ্ঞার বাইরে থেকে যদি যুদ্ধের কারণে নির্যাতন-নিপীড়নে আক্রান্ত না হয়েও মাতৃভূমি পরিত্যাগ করেন অথবা, জোরপূর্বক নিজ ভূমি থেকে বিতাড়িত হন - তাহলে তারা শরণার্থী হিসেবে বিবেচিত হবেন।
দ্বিতীয় বিশ্বযুদ্ধ
thumb|250px|১৯৪২ সালে [[স্ট্যালিনগ্রাদের যুদ্ধ|স্ট্যালিনগ্রাদের যুদ্ধে রুশ শরণার্থীদের অন্যত্র গমনের দৃশ্য।]]
সংঘর্ষ এবং রাজনৈতিক অস্থিতিশীলতার প্রেক্ষাপটে দ্বিতীয় বিশ্বযুদ্ধের সময়ে অগণিত লোক শরণার্থী হয়েছিলেন। যুদ্ধশেষে একমাত্র ইউরোপেই ৪০ মিলিয়নেরও অধিক লোক শরণার্থী ছিল। ১৯৪৩ সালে দ্বিতীয় বিশ্বযুদ্ধে মিত্রশক্তি জাতিসংঘ ত্রাণ ও পুণর্বাসন প্রশাসন (ইউএনআরআরএ) গঠন করে; যার প্রধান কাজ ছিল দ্বিতীয় বিশ্বযুদ্ধে অক্ষশক্তির নিয়ন্ত্রণাধীন দেশসহ ইউরোপ ও চীন থেকে আগত শরণার্থীদেরকে সহায়তা করা। তাদের নিয়ন্ত্রণে ও প্রত্যক্ষ সহায়তায় ৭ মিলিয়ন লোক নিজ বাসভূমিতে ফিরে যায়। কিন্তু উদ্বাস্তু এক মিলিয়ন লোক মাতৃভূমিতে ফিরে যেতে অস্বীকৃতি জানায়।
বিশ্বযুদ্ধের শেষ মাসে প্রায় পাঁচ মিলিয়ন জার্মান বেসামরিক নাগরিক পূর্ব প্রুশিয়া, পোমারানিয়া এবং সিলেসিয়া রাজ্য থেকে রেড আর্মির প্রচণ্ড আক্রমণের হাত থেকে রক্ষার লক্ষ্যে ম্যাকলেনবার্গ, ব্রান্ডেনবার্গ এবং স্যাক্সনিতে উদ্বাস্তু হিসেবে আশ্রয় নেয়।
পটসড্যাম সম্মেলনের সিদ্ধান্ত মিত্রশক্তি অনুমোদন না করায় যুগোস্লাভিয়া এবং রোমানিয়ায় অবস্থানরত হাজার হাজার জাতিগত জার্মানদেরকে সোভিয়েত ইউনিয়নে দাস শ্রমের জন্য ফেরত পাঠানো হয়। বিশ্বের ইতিহাসে এটিই ছিল সবচেয়ে বেশি শরণার্থী স্থানান্তর প্রক্রিয়া। ১৫ মিলিয়ন জার্মানদের সবাই এতে অন্তর্ভুক্ত ছিলেন। এছাড়াও, দুই মিলিয়নেরও অধিক জার্মান বিশ্বযুদ্ধকালীন সময়ে বিতাড়িত হয়ে প্রাণ হারান।
পূর্ব ইউরোপ থেকে ব্যাপক সংখ্যায় দলে দলে লোক দ্বিতীয় বিশ্বযুদ্ধের পরবর্তী সময়ে অন্যত্র চলে যাওয়ার প্রেক্ষাপটে শরণার্থীরূপে বিবেচিত হয়। প্রধানত ইউরোপীয় শরণার্থী হিসেবে ইহুদী এবং স্লাভগণ জোসেফ স্টালিন, নাজি এবং দ্বিতীয় বিশ্বযুদ্ধের প্রতিক্রিয়ার প্রেক্ষাপটে যুক্তরাষ্ট্রে আশ্রয়গ্রহণকে নিরুৎসাহিত করা হয়।
রোহিঙ্গা জনগোষ্ঠী
১৯৯১-৯২ সালে আড়াই লক্ষাধিক মুসলিম রোহিঙ্গা শরণার্থী বার্মার (বর্তমান: মায়ানমার) সামরিক জান্তার নির্যাতন-নিপীড়ন থেকে মুক্তি পেতে বাংলাদেশে আশ্রয় নেয়। তাদের অনেকেই বিশ বছর যাবৎ বাংলাদেশে অবস্থান করছে। বাংলাদেশ সরকার তাদেরকে দু'টি ভাগে ভাগ করেছে। শরণার্থী ক্যাম্পে অবস্থানকারী স্বীকৃত রোহিঙ্গা এবং বাংলাদেশী সম্প্রদায়ের সাথে মিশে যাওয়া অস্বীকৃত রোহিঙ্গা জনগোষ্ঠী রয়েছে। কক্সবাজারের নয়াপাড়া এবং কুতুপালং এলাকার দু'টি ক্যাম্পে ত্রিশ হাজার রোহিঙ্গা বাস করছে।
আরাকান রাজ্য থেকে গত কয়েক মাসে রোহিঙ্গাদের উপর ব্যাপক নির্যাতনের ফলে তাদের বাংলাদেশে অবৈধ অনুপ্রবেশ অব্যাহত রয়েছে। কঠোর নিবন্ধিকরণ আইনে রোহিঙ্গাদের নাগরিকত্ব, চলাফেরায় বিধিনিষেধ আরোপ, ভূমি বাজেয়াপ্তকরণ, বার্মার বৌদ্ধদের অবস্থানের জন্য জোরপূর্বক উচ্ছেদকরণ, ২০০৬ সালের শেষ পর্যায়ে পশ্চিমাঞ্চলীয় আরাকানের ৯টি মসজিদের আশেপাশে অবকাঠামোগত প্রকল্প গ্রহণ এর জন্য দায়ী বলে ধারণা করা হয়।
অন্তর্ধান (২০১৩-এর চলচ্চিত্র)
অন্তর্ধান ২০১৩ সালে মুক্তিপ্রাপ্ত একটি বাংলাদেশী বাংলা চলচ্চিত্র। চলচ্চিত্রটি ২২ ফেব্রুয়ারি প্রেক্ষাগৃহে মুক্তি দেয়া হয়। ছবিটি পরিচালনা করেছেন সৈয়দ ওয়াহিদুজ্জামান ডায়মন্ড এবং প্রধান ভুমিকায় অভিনয় করেছেন ফেরদৌস ও নিপুন। এছাড়াও কয়েকটি বিশেষ চরিত্রে অভিনয় করেছেন রেখা চৌধুরী, রবিউল আলম, তনয় ও ওয়াহিদা সাবরিনা।
চলচ্চিত্র উৎসবে অংশগ্রহন
অন্তর্ধান চলচ্চিত্রটি বেশ কয়েকটি আন্তর্জাতিক চলচ্চিত্র উৎসবে অংশ নিয়ে প্রশংসিত হয়েছে।
ডেসমন্ড টুটু
প্রারম্ভিক জীবন
তার জন্ম ১৯৩১ সালের ৭ই অক্টোবর দক্ষিণ আফ্রিকার ট্রান্সভালের ক্লের্কড্রপ। লন্ডনের কিংস কলেজ থেকে (১৯৬২-৬৬) ধর্মতত্ত্বে উচ্চতর ডিগ্রী লাভ করলেন টুটু। তারপর দক্ষিণ আফ্রকায় ফিরে আসেন; এবং ধর্মতত্ত্ব পড়াতে যোগ দেন বিশ্ববিদ্যালয়ে। এরপর ধীরে ধীরে দক্ষিণ আফ্রিকার বর্ণবৈষম্য বিরোধী আন্দোলনে নিজেকে জড়িয়ে ফেলেন টুটু। দক্ষিণ আফ্রিকায় বর্ণবাদ নিরসনে তার বিশাল অবদান রয়েছে।
বহিঃসংযোগ
Golden Key International Honour Society *www.goldenkey.org
শুনতে কি পাও!
শুনতে কি পাও কামার আহমাদ সাইমন পরিচালিত ও সারা আফরীন প্রযোজিত একটি বাংলাদেশি চলচ্চিত্র। মুক্তির পরপরই আলোচিত এই চলচ্চিত্রটি একাধারে অনেকগুলো আন্তর্জাতিক পুরস্কার লাভ করে। ২০১২ সালের ২৯শে অক্টোবরে পৃথিবীর অন্যতম প্রাচীন প্রামাণ্য উৎসব জার্মানির ডক-লাইপজিগের ৫৫তম আসরের 'উদ্বোধনী ছবির' আমন্ত্রণ পেয়ে ছবিটি প্রথম আলোচনায় আসে। এরপর অন্যতম প্রামাণ্য উৎসব ইডফা'র ২৫তম আসরে, এশিয়ার অন্যতম প্রাচীন ও মর্যাদাপূর্ণ প্রামাণ্য উৎসব জাপানের ইমায়াগাতায় 'নিউ এশিয়ান কারেন্ট' প্রতিযোগিতাসহ প্রায় পঁচিশটি আন্তর্জাতিক উৎসবে আমন্ত্রিত হয় ছবিটি। ২০১৩ এর মার্চে প্যারিসে অনুষ্ঠিত ইউরোপের অন্যতম প্রামাণ্য উৎসব সিনেমা দু্য রিলে'র ৩৫তম আসরে ছবিটি জিতে শ্রেষ্ঠ ছবির জন্য সর্ব্বোচ্চ পুরস্কার 'গ্রাঁপ্রি' । ২০১৪ এর ফ্রেব্রুয়ারীতে এশিয়ার অন্যতম প্রধান প্রামাণ্য উৎসব 'মুম্বাই আন্তর্জাতিক উৎসবে জিতে নেয় শ্রেষ্ঠ ছবির জন্য সর্ব্বোচ্চ পুরস্কার 'স্বর্ণশঙ্খ' । ২০১৬ এর আগস্টে ছবিটি প্রদর্শিত হয় সুইজারল্যান্ডের লোকার্নো চলচ্চিত্র উৎসবের 'ওপেন ডোর্স স্ক্রিনিং' বিভাগে। ২০০৯ সালে বাংলাদেশ আইলা নামক যে ভয়ানক ঘূর্ণিঝড়ের সম্মুখীন হয়, এর পরবর্তী সমাজব্যাবস্থার উপর নির্মিত এই চলচ্চিত্রটি। এ যাবৎ মোট নয়টি আন্তর্জাতিক প্রতিযোগিতায় পুরষ্কৃত ছবিটি ‘শুনতে কি পাও’ ২১শে ফেব্রুয়ারি, ২০১৪ সালে এটি বাংলাদেশে মুক্তি পায় এবং দর্শকনন্দিত হয়ে চার সপ্তাহ প্রদর্শিত হয়। প্রামাণ্যছবির সিনেমা হলে বাণিজ্যিক মুক্তির এটা ছিলো এক বিরল ঘটনা, এর আগে তারেক মাসুদ নির্মিত 'মুক্তির গান' নির্মানের প্রায় দুই দশক পর প্রথম প্রামাণ্যচিত্র হিসাবে এক সপ্তাহের জন্যে মুক্তি পেয়েছিলো সিনেমা হলে।
কাহিনী সংক্ষেপ
ভদ্রা নদীর পারে, সুন্দরবনের কোল ঘেঁষে ছোট্ট একটি গ্রাম... নাম তার ‘সুতারখালি’। জলে জঙ্গলে লড়াই করে চার পুরুষের আবাদে প্রায় ১০০ পরিবারের বাস এই সুতারখালি গ্রামে। এখানেই ঘর বেঁধেছিলো রাখী আর সৌমেন, জন্ম হয়েছিলো তাদের ভালোবাসার সন্তান... রাহুলের। ২০০৯ সালের ২৫শে মে, রাহুলের বয়স যখন মাত্র চার... ‘আইলা’ নামের এক প্রলয়ঙ্করী জলোচ্ছাস ভাসিয়ে নিয়ে যায় বাংলাদেশের দক্ষিণাঞ্চল। আর সেই দিন থেকে শুরু হয় রাখী, সৌমেন এবং রাহুলের এক অন্য জীবন… দিন যায়, ঋতু বদলায়... সেইসাথে সর্ম্পকও বদলায়। তারপরও বৃষ্টি শেষে, কোদাল হাতে বেরিয়ে আসে ওরা… জীবনেরই ডাকে, জীবনকে ভালোবেসে।
আলোচনা, সমালোচনা
"সত্যজিৎ রায়ের অপু-উপাখ্যান মনে করিয়ে দেয় "
বিশ্বের প্রাচীনতম প্রামাণ্য উৎসব জার্মানির ডক লাইপজিগের উদ্বোধনী ছবি হিসাবে বাছাই প্রসঙ্গে ইউরোপীয় ডকুমেন্টারী নেটওয়ারক-এর প্রতিষ্ঠাতা পরিচালক ও সর্বজন শ্রদ্ধেয় চলচ্চিত্র সমালোচক টু স্টিন মুলার
"জীবনের জয়গান, একটি সঙ্গীতময় উপাখ্যান "
প্যারিসে অনুষ্ঠিত ইউরোপের অন্যতম প্রামাণ্য উৎসব সিনেমা দ্যু রিলে শ্রেষ্ঠ ছবির পুরস্কার ‘গ্রাঁপ্রি’ প্রদানকালে জুরি কমিটি
"প্রামাণ্য জীবনের অনবদ্য চিত্রায়ন... লোঅ্যাঙ্গেল ক্যামেরার অসাধারণ কাজ "
বিশ্বের বৃহত্তম প্রামাণ্য উৎসব আমস্টারডামে অনুষ্ঠিত ২৫তম ইডফাতে ছবিটির আনুষ্ঠানিক বাছাই প্রসঙ্গে
"ধ্যানের কাছাকাছি... শ্রদ্ধাশীল, ধৈর্যশীল এবং ভালবাসার পর্যবেক্ষণ "
মুম্বাই আন্তর্জাতিক চলচ্চিত্র উৎসবে শ্রেষ্ঠ প্রামাণ্য সিনেমার পুরস্কার 'স্বর্ণশঙ্খ' দেওয়ার প্রাক্কালে জুরী কমিটি
ইউরোপীয় ডকুমেন্টারি ম্যাগাজিনে দুবাই ভিত্তিক চলচ্চিত্র সমালোচক ওজগে ক্যালাফতে
তাছাড়া নানান জগতের বহু খ্যাতনামা ব্যক্তিত্ব এই চলচ্চিত্রের প্রশংসা করেছেন। কথাসাহিত্যিক শাহাদুজ্জামান বলেন, "যেন গ্রিক পুরাণের আদিম মানুষ এক নাজুক প্রাণী হিসেবে রুদ্র প্রকৃতির সামনে এসে দাঁড়িয়েছে, যার প্রকাণ্ড থাবা নেই, বিশাল দাঁত নেই, তীক্ষ নখ নেই, ওড়ার পাখা নেই। দুর্বল সেই প্রাণী প্রমিথিউসের চুরি করা আগুন দিয়ে ক্রমেই বশ করে ক্ষমতাধর এই প্রকৃতিকে এবং নিজেই তৈরি করে এক দ্বিতীয় প্রকৃতি। "
নাট্যপরিচালক ও চলচ্চিত্র আন্দোলন কর্মী মাহমুদ দিদার বলেন, "শুনতে কি পাও’ এর অতি বাস্তব প্যারাডকক্স এই যে গল্পটা পুঁজির লড়াইয়ের বাহাসটা বেশিক্ষণ ধরে থাকতে পারে না কারণ সে সিনেমার সমালোচনার অন্তর মহলে অনুপ্রবেশ করে ফেলে। "
লেখক ও গবেষক ফাহমিদুল হক বলেন, "ক্যামেরা এখানে লুকিয়ে অনুসরণ করা ‘ভয়্যার’ নয়, নয় জিগা ভের্তভের ‘কিনো আই’, বরং ‘সিনেমা ভেরিতে’র শান্ত-বিশ্বস্ত ক্যামেরা এখানে সাধারণ মানুষের অন্তঃপুরের কাহিনী তুলে ধরে। "
চলচ্চিত্র ও নাটক নির্মাতা গিয়াসউদ্দিন সেলিম বলেন, "নির্মাণগুণে সত্য দৃশ্যের কাব্যময়তা বাস্তবকে অতিক্রম করে যায়। জাতিসত্তা জেগে ওঠে। মাছ-ভাতের শান্ত বাঙালীর লড়াকু রূপ, আহা কি চমৎকার। "
জ্যান কোওম
জ্যান কোওম (জন্ম:) জনপ্রিয় মোবাইল ম্যাসেজিং অ্যাপস হোয়াটসঅ্যাপের প্রধান নির্বাহী কর্মকর্তা (সিইও) এবং প্রতিষ্ঠাতা। সম্প্রতি জনপ্রিয় এ মোবাইল ম্যাসেজিং অ্যাপ্লিকেশনটি বিশ্বখ্যাত সামাজিক যোগাযোগের ওয়েবসাইট ফেসবুক অধিগ্রহণ করেছে।
জন্ম ওশিক্ষাজীবন
কোওম ইউক্রেনের একটি গ্রামে বেড়ে উঠেছেন। ১৯৯২ সালে তিনি তার মা এবং নানীর সঙ্গে যুক্তরাষ্ট্রের ক্যালিফোর্নিয়ায় চলে আসেন।
খালিদ বিন আবদুল আজিজ
খালিদ বিন আবদুল আজিজ আল সৌদ (خالد بن عبد العزيز آل سعود Khālid ibn ‘Abd al ‘Azīz Āl Su‘ūd; ১৩ ফেব্রুয়ারি ১৯১৩ – ১৩ জুন ১৯৮২) ছিলেন সৌদি আরবের বাদশাহ। তিনি ১৯৭৫ থেকে ১৯৮২ সাল পর্যন্ত এই দায়িত্বপালন করেছেন। তিনি সৌদি আরবের চতুর্থ শাসক। তার শাসনামলে তেল থেকে অর্জিত মুনাফার কারণে দেশে প্রভূত উন্নতি হয়।
প্রারম্ভিক জীবন
খালিদ ১৯১৩ সালের ১৩ ফেব্রুয়ারি রিয়াদে জন্মগ্রহণ করেন। তিনি বাদশাহ আবদুল আজিজের পঞ্চম সন্তান। তার মা আল জাওয়ারা বিনতে মুসায়েদ আল জুলুয়ি ছিলেন গুরুত্বপূর্ণ আল জুলুয়ি গোত্রের সদস্য। আল সৌদের সাথে এই গোত্রের বৈবাহিক সম্পর্ক ছিল।
খালিদের একমাত্র আপন ভাই প্রিন্স মুহাম্মদ বিন আবদুল আজিজ। তার বোন আল আনুদের সাথে আবদুল আজিজ ইবনে সৌদের আপন ভাই সাদ বিন আবদুর রহমানের ছেলের বিয়ে হয়। প্রথমে সাদের ছেলে সৌদ বিন সাদের সাথে বিয়ে হয়। সৌদ বিন সাদ মারা যাওয়ার পর আরেক ছেলে ফাহাদ বিন সাদের সাথে তার বিয়ে হয়।
প্রাথমিক অভিজ্ঞতা
১৪ বছর বয়সে খালিদ বিন আবদুল আজিজকে বাদশাহ আবদুল আজিজ ইবনে সৌদ মরুভূমির বিভিন্ন গোত্রের কাছে তাদের দাবি ও সমস্যা শোনার জন্য পাঠান। ১৯৩২ সালে প্রিন্স ফয়সালের স্থলে প্রিন্স খালিদকে হেজাজের শাসক নিযুক্ত করা হয় এবং ফয়সালকে স্বরাষ্ট্রমন্ত্রী করা হয়। ১৯৩৪ সাল পর্যন্ত খালিদ এই পদে ছিলেন। খালিদ সৌদি সেনাবাহিনীতে যোগ দেন এবং ১৯৩৪ সালে ইয়েমেনি বাহিনীর বিরুদ্ধে লড়াই করেন। যুদ্ধের পর প্রিন্স খালিদ তাইফ কনফারেন্সে সৌদি প্রতিনিধিদলের চেয়ারম্যান হন।
১৯৩৪ সালে খালিদ স্বরাষ্ট্রমন্ত্রী হন এবং শান্তি আলোচনা সমূহে সৌদি প্রতিনিধি হিসেবে অংশ নেন। ১৯৩৯ সালে তিনি ফিলিস্তিন নিয়ে লন্ডনে অনুষ্ঠিত সেন্ট জেমস সম্মেলনে অংশ নেন। এখানে তিনি সৌদি প্রতিনিধিদলের প্রধান প্রিন্স ফয়সাল বিন আবদুল আজিজের সহকারী হিসেবে যোগ দেন। বিভিন্ন বৈদেশিক মিশনে ফয়সালের সাথে যোগ দেয়ার মাধ্যমে ভবিষ্যতে দেশ শাসন বিষয়ে তিনি জ্ঞানলাভ করতে থাকেন। সৌদি প্রতিনিধি হিসেবে তার ভ্রমণের কারণে তিনি পরিচিত মুখ হয়ে উঠেন। বৈদেশিক নীতির সিদ্ধান্ত বিষয়ে সংবাদমাধ্যমকে জানাতে তিনি অনেক বেশি উদার ছিলেন।
১৯৪৩ সালের সেপ্টেম্বরে প্রিন্স ফয়সাল ও প্রিন্স খালিদকে যুক্তরাষ্ট্রে আমন্ত্রণ জানানো হয়। তৎকালীন ভাইস প্রেসিডেন্ট হ্যারি এস. ট্রুম্যান তাদের সম্মানে হোয়াইট হাউজে নৈশভোজের আয়োজন করেন। তারা প্রেসিডেন্ট ফ্রাঙ্কলিন ডি. রুজভেল্টের সাথে সাক্ষাত করেছেন। সফরের সময় তারা সরকারি অতিথি ভবন ব্লেয়ার হাউজে অবস্থান করেছেন। সরকারিভাবে বিশেষ ট্রেনে করে তাদের যুক্তরাষ্ট্রের পশ্চিম উপকূল ভ্রমণের ব্যবস্থা করা হয়। একজন বিদেশি কূটনৈতিক এসময় প্রিন্স খালিদকে চমৎকার মানুষ হিসেবে বর্ণনা করেছেন।
শাসনকাল
১৯৭৫ সালের ২৫ মার্চ বাদশাহ ফয়সাল নিহত হওয়ার পর খালিদের শাসনকাল শুরু হয়। ফয়সাল মারা যাওয়ার পর আল সৌদের পাঁচজন সিনিয়র সদস্যের বৈঠকের পর তারা বাদশাহ ঘোষণা করা হয়। একইসাথে তিনি সৌদি আরবের প্রধানমন্ত্রীর পদও পান।
বিভিন্ন রিপোর্টে তাকে শুধু আনুষ্ঠানিক প্রধান বলা হলেও বাস্তবতা তদ্রূপ ছিল না। সকল গুরুত্বপূর্ণ বিষয়ে সিদ্ধান্ত তিনি নিতেন। ফয়সালের চালু করা নিয়মানুযায়ী বাদশাহ পারিবারিক বিষয়ে চূড়ান্ত নিয়ামক ছিলেন। তার কিছু বৈশিষ্ট্যের কারণে সম্মানিত বাদশাহ হিসেবে তার ভাবমূর্তি গড়ে উঠে। তিনি সৌদি আরবের ঐতিহ্যগত প্রথাপ্রতিষ্ঠানের সাথে ভালো সম্পর্ক রেখেছেন। তাই অন্যান্য প্রিন্স ও দেশের ক্ষমতাশালী শক্তিগুলোর কাছ থেকে তিনি সমর্থন পান।
অভ্যন্তরীণ কর্মকাণ্ড
বাদশাহ খালিদের শাসনামলে সৌদি আরবে ব্যাপক উন্নয়ন হয়। ফলে সৌদি আরব অন্যতম ধনী দেশ হয়ে উঠে। তিনি প্রাথমিকভাবে কৃষি উন্নয়নের মাধ্যমে দেশের অভ্যন্তরীণ কাজে মন দেন। জুবাইল ও ইয়ানবু শিল্পনগর তার সময় তৈরী করা হয়। এছাড়াও অনেক স্কুল এসময় প্রতিষ্ঠা করা হয়। ১৯৭৫ সালে ৩০২৮টি এলিমেন্টারি স্কুল, ৬৪৯টি সেকেন্ডারি স্কুল ও ১৮২টি হাইস্কুল ছিল। ১৯৮০ সালে তা বেড়ে ৫৩৭৩টি এলিমেন্টারি স্কুল, ১৩৭৭টি সেকেন্ডারি স্কুল ও ৪৫৬টি হাইস্কুলে দাঁড়ায়। কিং ফয়সাল ইউনিভার্সিটি প্রতিষ্ঠা এসময়ের আরেকটি গুরুত্বপূর্ণ পদক্ষেপ।
সাবেক বাদশাহ ফয়সাল কঠোর অর্থনৈতিক নীতির কারণে অর্থনৈতিক উপকার হয় এবং দেশের বাণিজ্য ও অর্থনীতি ফুলে উঠে। এই সময়ের উল্লেখযোগ্য অর্জনের মধ্যে রয়েছে ১৯৭৫ সালে চালু করা পাঁচ বছরব্যপী পরিকল্পনা যার মাধ্যমে সৌদি অবকাঠামো ও স্বাস্থ্যসেবা গড়ে তোলার লক্ষ্যস্থির করা হয়। বাদশাহ খালিদ তৃতীয় উন্নয়ন পরিকল্পনা চালু করেন। ১৯৮০ সালের মে মাসে ২৫০ বিলিয়ন মার্কিন ডলারের বাজেট পরিকল্পনা করা হয়।
তার শাসনামলে রাজনৈতিক ক্ষমতা রাজপরিবারের মধ্যে আরো কেন্দ্রীভূত হয়। ১৯৭৫ সালের মার্চে মন্ত্রীসভার পুনর্বিন্যাসের পর খালিদ যুবরাজ ফাহাদকে ডেপুটি প্রধানমন্ত্রী ও আবদুল্লাহকে দ্বিতীয় ডেপুটি প্রধানমন্ত্রী ঘোষণা দেন। যুবরাজ ও ডেপুটি প্রধানমন্ত্রী হিসেবে নিয়োগের ফলে ফাহাদের ক্ষমতা বৃদ্ধি পায়।
১৯৭৫ সালে মিউনিসিপাল ও আঞ্চলিক মন্ত্রণালয় প্রতিষ্ঠা করা হয় এবং রাজপুত্র মাজিদ বিন আবদুল আজিজ এর মন্ত্রী নিয়োগ পান। এছাড়াও প্রিন্স মুতাইব বিন আবদুল আজিজ জনসংশ্লিষ্ট কাজের মন্ত্রী নিয়োগপ্রাপ্ত হন। এই দুই নিয়োগের ফলে মন্ত্রীসভায় সুদাইরি সেভেন বলে পরিচিতদের প্রভাব হ্রাস পায়। খালিদ প্রিন্স সৌদ বিন ফয়সালকে পররাষ্ট্রমন্ত্রী নিয়োগ দেন। উপরন্তু শিল্প ও বিদ্যুত মন্ত্রণালয় খালিদ কর্তৃক প্রতিষ্ঠিত হয়। তার বড় ভাই প্রিন্স মুহাম্মদ তার অন্যতম প্রধান উপদেষ্টা ছিলেন। সকল রাজনৈতিক ইস্যুতে তারা মূলত একসাথে কাজ করেছেন।
১৯৭৯ সালের ২০ নভেম্বর প্রায় ৫০০ জন হামলাকারী মসজিদুল হারাম অবরোধ করে। এই হামলার খবর রিয়াদে পৌছালে সামরিক বাহিনী ব্যবহারের জন্য বাদশাহ খালিদ উলামাদের সাথে আলোচনা করেন। প্রথমে উলামা সরাসরি উত্তর দেয়া থেকে বিরত ছিলেন। প্রায় ৩৬ ঘণ্টা পর তারা শক্তিপ্রয়োগের পক্ষে মত দেন। এসময় যুবরাজ ফাহাদ বিন আবদুল আজিজ তিউনিসিয়ায় আরব সম্মেলনে অংশ নিচ্ছিলেন এবং ন্যাশনাল গার্ডের কমান্ডার প্রিন্স আবদুল্লাহ বিন আবদুল আজিজ সরকারি সফরে মরক্কো ছিলেন। তাই প্রতিরক্ষামন্ত্রী প্রিন্স সুলতান ও স্বরাষ্ট্রমন্ত্রী প্রিন্স নায়েফকে দায়িত্ব দেয়া হয়। অবরোধকারীদের কাছ থেকে মসজিদ পুনরুদ্ধারের পর ৬৩ জনকে মৃত্যুদন্ড দেয়া হয়। ১৯৮০ সালের ৯ জানুয়ারি আটটি ভিন্ন শহরে এই দন্ড কার্যকর হয়।
আন্তর্জাতিক সম্পর্ক
খালিদ তার পূর্বসূরি ফয়সালের মত আন্তর্জাতিক বিষয়ে বেশি আগ্রহী না হলেও তার শাসনামলে বেশ কিছু আন্তর্জাতিক ঘটনা সংঘটিত হয়। এর মধ্যে রয়েছে ইরানি বিপ্লব, আনোয়ার সাদাতের হত্যাকাণ্ড ও আফগানিস্তানে সোভিয়েত আগ্রাসন যার সবগুলোই সৌদি আরবের উপর প্রভাব ফেলে।
১৯৭৫ সালের এপ্রিলে আল বুরাইমি মরূদ্যান নিয়ে চুক্তি খালিদের প্রথম কূটনৈতিক সফলতা। এখানে আবুধাবি, ওমান ও সৌদি আরবের সীমানা একসাথে মিলিত হয়। অনেক বছর ধরে তাদের মধ্যে সীমানা বিরোধ চলছিল। খালিদ তাই দীর্ঘস্থায়ী সমাধানের লক্ষ্য হাতে নেন। এই কাজে সফলতা তার দক্ষতা প্রমাণ করতে সহায়তা করেছে।
১৯৭৫ সালের ডিসেম্বরে খালিদ দামেস্ক সফর করেন এবং সিরিয়ার রাষ্ট্রপতি হাফিজ আল আসাদের সাথে সাক্ষাত করেন। গৃহযুদ্ধ কবলিত লেবাননের মুসলিমদের সমর্থনের উপায় নিয়ে তাদের মধ্যে আলোচনা হয়। যুদ্ধে সিরিয়ার ভূমিকার প্রতি সৌদি আরব সমর্থন জানায়।
১৯৭৬ সালের এপ্রিলে সম্পর্ক উন্নয়নের জন্য খালিদ উপসাগরীয় দেশগুলোতে সফরে যান। তিনি কয়েকটি সম্মেলন আহ্বান করেন এবং ১৯৮১ সালে গালফ কোঅপারেশন কাউন্সিলের (জিসিসি) উদ্বোধন করেন। বাহরাইন, কুয়েত, ওমান, কাতার ও সংযুক্ত আরব আমিরাত নিয়ে জিসিসি গঠিত হয়।
১৯৮০ সালের এপ্রিলে ডেথ অব এ প্রিন্সেস নামক প্রামাণ্যচিত্র প্রচার করায় প্রতিবাদ হিসেবে বাদশাহ খালিদ ব্রিটেন সফর বাতিল করেন। এতে রাজপুত্র মুহাম্মদ বিন আবদুল আজিজের নাতনি রাজকন্যা মিশাল বিন ফাহাদের মৃত্যুদন্ড তুলে ধরা হয়। অনৈতিক সম্পর্কের কারণে মিশালের মৃত্যুদন্ড হয়েছিল। ১৯৭৯ সালের ফেব্রুয়ারিতে রাণী দ্বিতীয় এলিজাবেথ সৌদি আরব সফর করার পর সেবছরের জুনে তিনি বাদশাহ খালিদকে আমন্ত্রণ জানিয়েছিলেন।
এই অঞ্চলে কমিউনিস্ট আগ্রাসন প্রতিহত করার জন্য বাদশাহ খালিদ যুক্তরাষ্ট্রের তৎকালীন রাষ্ট্রপতি জিমি কার্টারের সাথে দ্রুতগামী যুদ্ধবিমান ক্রয় নিয়ে আলোচনা করেন। ১৯৮২ সালে ষাটটি এফ-১৫ বিমানের চালান সৌদি আরবে এসে পৌছায়। খালিদ তার সফরের জন্য অপারেটিং রুমযুক্ত একটি বোয়িং ৭৪৭ বিমানও কেনেন। দেশের উন্নয়নের জন্য বিদেশি শ্রমিকদের নিয়োগ দেয়া তিনি শুরু করেন।
স্বাস্থ্য
খালিদ হৃদযন্ত্র সমস্যায় ভোগার কারণে দীর্ঘ সময় যুবরাজ ফাহাদ বেশিরভাগ দায়িত্বপালন করেছেন। ১৯৭০ সালে খালিদ হৃদরোগে আক্রান্ত হন এবং ১৯৭২ সালে তার হৃদযন্ত্রে অপারেশন করা হয়। ১৯৭৮ সালের ৩ অক্টোবর দ্বিতীয়বার তার হার্ট সার্জারি করা হয়। ১৯৮০ সালের ফেব্রুয়ারিতে খালিদ হালকা হৃদরোগে আক্রান্ত হন।
ব্যক্তিগত জীবন
বাদশাহ খালিদ চারবার বিয়ে করেছেন। তার চার ছেলে ও ছয় মেয়ে ছিল। তার কনিষ্ঠ ছেলে ফয়সাল বিন খালিদ আসিরের গভর্নর ছিলেন।
খালিদ দয়ালু, অনুরাগী ও ভাইবোনদের প্রিয় পাত্র ছিলেন। তিনি বাজপাখি দিয়ে শিকার ও অশ্বারোহণ পছন্দ করতেন। এ কারণে বর্ণনার সময় তাকে মরুভূমির মানুষ বলা হয়। ১৯৫৫ সালে তিনি প্রথম টয়োটা ল্যান্ডক্রুসার কেনেন। ১৯৭৫ সালের ডিসেম্বরে দীর্ঘতম ও উৎকৃষ্ট কেডিলাক গাড়ি কেনেন।
মৃত্যু ও জানাজা
১৯৮২ সালের ১৩ জুন তাইফে বাদশাহ খালিদ হৃদরোগে আক্রান্ত হয়ে মারা যান। একই দিন তার লাশ মক্কায় আনা হয়। মসজিদুল হারামে জানাজার পর রিয়াদের আল আউদ কবরস্থানে তাকে দাফন করা হয়। কাতার, কুয়েত, জিবুতি, সংযুক্ত আরব আমিরাত, বাহরাইন ও মিশর থেকে নেতৃবৃন্দ তার জানাজায় অংশ নেয়।
স্মরণ
রিয়াদের বাদশাহ খালিদ আন্তর্জাতিক বিমানবন্দর ও বাদশাহ খালিদ চক্ষু বিশেষায়িত হাসপাতাল, পূর্বাঞ্চলীয় প্রদেশের বাদশাহ খালিদ সামরিক শহর ও বাদশাহ খালিদ মেডিকেল শহর তার নামে নামকরণ করা হয়েছে। তার পরিবার কিং খালিদ ফাউন্ডেশন প্রতিষ্ঠা করেছে। তার ছেলে আবদুল্লাহ বিন খালিদ এর প্রধান।
সম্মাননা
১৯৮১ সালের জানুয়ারি বাদশাহ খালিদ জাতিসংঘ থেকে স্বর্ণপদক লাভ করেন। বৈশ্বিক শান্তি ও সহযোগিতা বৃদ্ধিতে কাজ করা মুখপাত্রদের এই সর্বোচ্চ পদক দেয়া হয়। এছাড়াও ইসলামি ভ্রাতৃত্ব বৃদ্ধির জন্য ১৯৮১ সালে খালিদ বাদশাহ ফয়সাল আন্তর্জাতিক পুরস্কার লাভ করেন।
পানিবাহিত রোগ ও জলবায়ু পরিবর্তন
বৃষ্টিপাত এবং পানিচক্রের পরিবর্তনগুলি
জলবায়ু পরিবর্তন পানিচক্রের উপর যথেষ্ট প্রভাব ফেলবে বলে পূর্বাভাস দেওয়া হয়েছে। একই সাথে খরার তীব্রতা এবং ভারী বৃষ্টিপাতের পরিমান উভয় বৃদ্ধি পাবে। ভারী বৃষ্টিপাতের ঘটনাগুলি ভবিষ্যতে বন্যার সংখ্যা বৃদ্ধি করবে বলে আশংকা করা হচ্ছে। বৃষ্টিপাতের তীব্রতা বৃদ্ধি পাবে,তবে পরিমাণ এবং সময়কাল হ্রাস পাবে। এর ফলে বৃষ্টিপাতের সময় ভারী বন্যার সংখ্যা বৃদ্ধি পাবে এবং এর মধ্যে মধ্যবর্তী সময়ে তীব্র খরা দেখা দেবে। শুষ্ক ও আর্দ্র অঞ্চল এবং সেখানকার ঋতুগুলির মধ্যে একটি  বর্ধিত বৈসাদৃশ্য ইতিমধ্যে পরিলক্ষিত হয়েছে। ক্রমবর্ধমান তাপমাত্রা বৃদ্ধি এবং বৃষ্টিপাতের এরুপ পরিবর্তনের কারণে পানিবাহিত রোগগুলো প্রাথমিক স্বাস্থ্যের উপর প্রভাব বিস্তার করছে।
পানিবাহিত রোগ
জলবায়ু পরিবর্তনের কারনে পানিবাহিত রোগের বড় প্রভাব পড়বে বলে আশংকা করা হচ্ছে। এই পানিবাহিত রোগসমূহ সাধারণত পানিতে উপস্থিত বিভিন্ন জীবাণুর কারনে সংক্রমিত হয়। পানিবাহিত রোগের লক্ষণগুলো হল- ডায়রিয়া, জ্বর এবং অন্যান্য ফ্লু জাতীয় উপসর্গ, স্নায়বিক রোগ এবং লিভারের ক্ষতি। জলবায়ু পরিবর্তন এইসকল ক্ষুদ্র জীবানুর জীবনব্যবস্থায় বৃহৎ প্রভাব ফেলে। এই প্রজাতিগুলো অত্যন্ত জটিল । বাহ্যিক জলবায়ু উদ্দীপনা এদের জন্য অত্যন্ত সংবেদনশীল হতে পারে। সর্বাধিক সংক্রমিত পানিবাহিত রোগের  মধ্যে অন্যতম হ'ল ডায়রিয়া। এই রোগগুলি অনিরাপদ পানীয় জল বা দূষিত পানির সংস্পর্শে সংক্রমিত হয়। পাঁচ বছরের কম বয়সী শিশুদের মধ্যে ১০-১২ %  শিশু ডায়রিয়া রোগে মৃত্যুবরণ করে । এটি শিশুমৃত্যুর দ্বিতীয় প্রধান কারণ হিসেবে বিবেচিত।  স্বল্প ও মধ্যম আয়ের দেশগুলোতেও এটি শিশুমৃত্যুর দ্বিতীয় কারণ। ডায়রিয়ার কারনে বিশ্বজুড়ে আনুমানিক ১.৪ – ১.৯ মিলিয়ন লোকের মৃত্যু হয়ে থাকে।
জলবায়ু পরিবর্তন সম্পর্কিত আন্তঃসরকারি প্যানেল (আইপিসিসি)-এর তথ্য অনুসারে, জলবায়ু পরিবর্তনের কারণে বিশ্বজুড়ে পানিবাহিত রোগ বৃদ্ধির উচ্চঝুঁকি রয়েছে।
বৃষ্টি এবং বন্যা
জলবায়ু পরিবর্তনের ফলে বৃষ্টিপাতের তীব্রতা বাড়ছে, যার ফলে বন্যার সংখ্যা বেড়ে যাচ্ছে। গবেষণায় দেখা গেছে যে, বড় ধরনের বৃষ্টিপাত এবং তাপমাত্রা বৃদ্ধির সাথে গ্যাস্ট্রোইনটেস্টাইনাল এবং ডায়রিয়াজনিত রোগগুলো বৃদ্ধি পেয়েছে। ভারী বৃষ্টিপাতের কারণে রোগজীবাণুগুলি চলাচল বৃদ্ধি পায় ফলে পানি এবং স্যানিটেশন অবকাঠামো বিপদ্গ্রস্থ হয়ে পড়ে। বন্যা জনসংখ্যার স্থানচ্যুত করতে পারে এবং তাদের স্বাস্থ্যের উপর বিভিন্ন প্রভাব ফেলতে পারে। এছাড়া জীবাণুগুলি বিভিন্ন স্থান থেকে আসতে পারে যেমন- মানুষ/পশুপাখির মলমূত্র, মাটিতে কৃষিকাজে ব্যবহার করা সার ইত্যাদি। বৃষ্টিপাত এই রোগজীবাণুগুলিকে বেশি সক্রিয় করে এবং জলপথের মাধ্যমে মানুষের মাঝে পৌছানোর সম্ভাবনা বৃদ্ধি করে। ভারী বৃষ্টিপাতের ফলে মাটিতে জীবাণুর পুনরুত্থানঘটে যা ভূগর্ভস্থ পানিকে দূষণের দিকে পরিচালিত করে। ভারী বৃষ্টিপাতে ড্রেনের পানি উপচে পড়ে যায়, যা কখনও কখনও নিকাশী ব্যবস্থার সাথে মিলিত হয়। এই এলাকাগুলিতে দূষিত পানি নদীতে মিশ্রিত হয়ে যায়। এমন তথ্যও রয়েছে যে, বন্যার পানি ভূগর্ভস্থ পানীয় জলের উৎসকে দূষিত করছে। অতিরিক্ত বৃষ্টিপাতের কারণে স্থল এবং ভূগর্ভস্থ পানির ২০-৪০ % দূষিত হচ্ছে। সাধারণত বন্যা উন্নয়নশীল দেশগুলিতে পানিবাহিত রোগের ঝুঁকির সাথে সম্পর্কিত, কিন্তু এটি উন্নত বিশ্বকেও প্রভাবিত করতে পারে। মার্কিন যুক্তরাষ্ট্রে পানিবাহিত রোগ থেকে বছরে প্রায় ৯০,০০০ কেস এবং ৯০০ জনের মৃত্যুর ঘটনা রয়েছে যা খরা এবং বন্যার সাথে সম্পর্কিত।
ভাইব্রিও সংক্রমন
যুক্তরাষ্ট্রে বছরে প্রায় ৮০,০০০ লোক সংক্রামিত হয় এবং ১০০ জন ভাইব্রিওতে মারা যায়। কাঁচা বা সিদ্ধ করা সামুদ্রিক খাবার গ্রহণের মাধ্যমে বা দূষিত সমুদ্রের পানির মাধ্যমে ভাইব্রিও সংক্রমণ হয়। ভাইব্রিও সংক্রমণ সবচেয়ে বেশি দেখা যায় উষ্ণ মৌসুমে, সাধারণত মে থেকে অক্টোবর পর্যন্ত। মার্কিন যুক্তরাষ্ট্রে এটি ১৯৯৯ থেকে ২০০৫ সালের মধ্যে আনুমানিক ৪১% বৃদ্ধি পেয়েছে এবং পৃথিবীব্যাপী এটি আরো বৃদ্ধি পাচ্ছে । যেখানে কখনো এটি ঘটেনি সেখানেও ভাইব্রিও সংক্রমণ সম্প্রতি প্রকাশিত হয়েছে। উষ্ণ আবহাওয়া এই সংক্রমণ এবং সংক্রমণের ক্ষেত্র বৃদ্ধিতে যথেষ্ট ভূমিকা রাখছে বলে মনে করা হয়।
ননটিউবারকুলাস মাইক্রোব্যাকটেরিয়া
নন্টুবারকুলাস মাইকোব্যাকটিরিয়া (এনটিএম) একটি ফুসফুসের রোগ যা মূল্ত, ফুসফুসের রোগে আক্রান্ত বা দুর্বল প্রতিরোধ ক্ষমতাসম্পন্ন ব্যক্তিদেরকে আক্রমণ করে। এনটিএম সৃষ্টিকারী জীবানুগুলি সাধারণত মাটি এবং পানিতে দেখা যায়। বর্তমানে মার্কিন যুক্তরাষ্ট্রে এনটিএম-এ ৮৬,০০০ এর বেশি লোক আক্রান্ত হয়েছে। জলবায়ু পরিবর্তনের ফলে প্রাকৃতিক বিপর্যয় বৃদ্ধি পায় যা এনটিএম জীবাণু ছড়াতে সাহায্য করে। মার্কিন যুক্তরাষ্ট্রের যেসকল রাজ্যে প্রাকৃতিক দুর্যোগের সংখ্যার বেশি সেখানে এনটিএম সংক্রমণের উচ্চ প্রবণতা দেখা যায়। একটি গবেষণার তথ্য মতে, হারিকেনেস আইকেই, ক্যাটরিনা এবং রিতার পরের বছরগুলিতে মার্কিন যুক্তরাষ্ট্রে এনটিএমের প্রকোপ লক্ষ্য করা গেছে। সমীক্ষায় দেখা গেছে যে হারিকেন দ্বারা ক্ষতিগ্রস্থ স্থানগুলিতে এনটিএমের সর্বাধিক প্রসার ঘটেছে।
লেজিওনেলা
লেজিওনেলা সংক্রমণে ফ্লুর মতো লক্ষণ দেখা দেয় এবং কখনও কখনও নিউমোনিয়া হতে পারে। এটি পানিতে এবং কিছু পাত্রে রাখা মাটিতে পাওয়া যায়। লেজিওনেলা সাধারণত দূষিত অ্যারোসোলগুলির মাধ্যমে পানির স্প্রে, নকল ফোয়ারা বা কুয়াশা থেকে ছড়ায়। এটি দূষিত পানি গ্রহনের কারণেও ঘটতে পারে। লেজিওনেলা সাধারণত গ্রীষ্মপ্রধান এলাকায় ছড়াতে দেখা যায় এবং সবচেয়ে উষ্ণ মাসে এর সংক্রমন সবচেয়ে বেশি হয়। জলবায়ু পরিবর্তনের ফলে বৈশ্বিক তাপমাত্রার গড় বৃদ্ধি অব্যাহত থাকবে বলে আশংকা করা হচ্ছে এবং কিছু কিছু এলাকা আরও উষ্ণ থাকবে। এটি আরও বেশি সংক্রমনের দিকে নিয়ে যেতে পারে কারণ উদ্যানের মৌসুমে পাত্রে রাখা মাটি এবং পানির ফোয়ারা বেশি ব্যাবহার করা হয়ে থাকে। দীর্ঘকালীন গ্রীষ্মকালের কারনে শীতলকরন ব্যবস্থা হিসেবে কুলিং টাওয়ারগুলির ব্যবহার বাড়তে পারে। এগুলো লেজিওনেলা প্রাদুর্ভাবের জন্য হটস্পট হিসাবে পরিচিত।
টু মুনস: দ্য সিরিজ
টু মুনস : দ্য সিরিজ (เดือนเกี้ยวเดือน) হলো একটি থাই সমপ্রেমী নাটক। থাই লেখক চিফন কেকের লেখা উপন্যাস เดือนเกี้ยวเดือน (চাঁদের প্রণয়ে চাঁদ) অবলম্বনে এটি নির্মিত হয়েছে। নাটকটি তিনটি মৌসুমে ৩৬ টি পর্বে প্রচারিত হওয়ার কথা থাকলেও এখন পর্যন্ত একটি মৌসুমে ১২ টি পর্ব প্রচারিত হয়েছে।
কাহিনী
ওয়াইও কান্টাফাট বিশ্ববিদ্যালয়ে বিজ্ঞান অনুষদে ভর্তির সুযোগ পায়। একই বিশ্ববিদ্যালয়ে পড়াশোনা করে তার প্রিয় মানুষ পানা, যাকে সে হাই স্কুল পড়াকালীন থেকে পছন্দ করে। কিন্তু তার সেই ভালোলাগা বা প্রেমের কথা পানাকে বলতে পারেনি কখনো। যখন ওয়াইও তার অনুষদের "মুন" হওয়ার সুযোগ পায়, তখনই দুইজন একসঙ্গে সময় কাটাতে শুরু করে। কারণ গতবছর মেডিকেল অনুষদের "মুন" নির্বাচিত হওয়ায় চলতি বছর প্রতিযোগিতায় অংশগ্রহণকারী নবীনদের তত্ত্বাবধান করে সে। শুরুর দিকে পানা খুবই কঠিন চরিত্র হওয়ায় ওয়াইওয়ের জন্য তার সাথে মিথস্ক্রিয়া করাটা কঠিন হয়ে পড়ে, কিন্তু ধীরে ধীরে তারা ঘনিষ্ঠ হয়ে ওঠে। অবশেষে ওয়াইও বিশ্ববিদ্যালয়ের নবীন মুন নির্বাচিত হয় এবং সেদিন রাতে দুজনের প্রণয় হয়। সে রাত্রিতে পানা ও ওয়াইওর চুম্বন দৃশ্যটি বর্ষসেরা চুম্বনদৃশ্যের মর্যাদা পায়।
হৃৎপেশীপ্রদাহ
হৃৎপেশীপ্রদাহ (প্রদাহজনক হৃৎপেশীরোগ হিসাবেও পরিচিত) হল হৃৎপিণ্ডের পেশীর প্রদাহ। এর লক্ষণগুলির মধ্যে শ্বাসপ্রশ্বাসের হ্রস্বতা, বুকের ব্যথা, ব্যায়াম করার ক্ষমতা হ্রাস এবং অনিয়মিত হৃৎস্পন্দন অন্তর্ভুক্ত থাকতে পারে। সমস্যার সময়সীমা ঘণ্টা থেকে মাস পর্যন্ত পরিবর্তিত হতে পারে। বিস্তৃত কার্ডিওমায়োপ্যাথি বা কার্ডিয়াক অ্যারেস্টের কারণে হৃদরোগের জটিলতা অন্তর্ভুক্ত হতে পারে।
হৃৎপেশীপ্রদাহ প্রায়শই ভাইরাসঘটিত সংক্রমণের কারণে হয়। অন্যান্য কারণের মধ্যে ব্যাকটেরিয়ার সংক্রমণ, নির্দিষ্ট ঔষধ, বিষাক্ততা, এবং স্ব-অনাক্রম্য রোগসমূহ রয়েছে। একটি রোগনির্ণয় একটি ইলেক্ট্রোকার্ডিয়োগ্রাম (ইসিজি), বর্ধিত ট্রোপোনিন, হৃৎপিণ্ডের এমআরআই, এবং মাঝে মাঝে হৃৎপিণ্ডের বায়োপসি দ্বারা সমর্থিত হতে পারে।  হৃৎ-কপাটিকা সমস্যাসমূহের মতো অন্যান্য সম্ভাব্য কারণগুলিকে বাতিল করার জন্য হৃৎপিণ্ডের একটি অতিশব্দচিত্রণ গুরুত্বপূর্ণ।
চিকিৎসা তীব্রতা এবং কারণ উভয়ের উপর নির্ভর করে। এসিই ইনহিবিটরস্, বিটা ব্লকার এবং ডাইইউরেটিক্সের মতো ঔষধগুলি প্রায়ই ব্যবহৃত হয়।  > আরোগ্যকালে কোন ব্যায়াম না করার একটি সময় সাধারণত সুপারিশ করা হয়।  কর্টিকোস্টেরয়েড বা ইন্ট্রাভেনাস ইমিউনোগ্লোবুলিন (আইভিআইজি) কিছু ক্ষেত্রে কার্যকর হতে পারে।  গুরুতর ক্ষেত্রে একটি ইমপ্লান্টেবল কার্ডিয়াক ডিফাইব্রিলেটর বা হৃৎপিণ্ড পুনঃস্থাপনের সুপারিশ করা যেতে পারে।
২০১৩ সালে, তীব্র হৃৎপেশীপ্রদাহের প্রায় ১৫ লক্ষ ঘটনা ঘটে। যদিও সব বয়সের মানুষ প্রভাবিত হয়, তবু তরুণরা প্রায়শই প্রভাবিত হয়। এটি মহিলাদের তুলনায় পুরুষদের ক্ষেত্রে সামান্য বেশি সাধারণ। বেশিরভাগ ক্ষেত্রে গুরুত্বহীন। ২০১৫ সালে হৃৎপেশীপ্রদাহসহ কার্ডিওমায়োপ্যাথিতে, ১৯৯০ সালে ২৪,০০০ থেকে ৩,৫৪,০০০ জনের মৃত্যুর ঘটনা ঘটে। শর্তটির প্রাথমিক বর্ণনাগুলি ১৮৮০র দশকের মাঝামাঝি থেকে।
ইয়ান থর্প
ইয়ান থর্প (জন্ম: ১৩ অক্টোবর, ১৯৮২) নিউ সাউথ ওয়েলসের সিডনিতে জন্মগ্রহণকারী বিখ্যাত অস্ট্রেলীয় সাঁতারু। অলিম্পিক গেমসে তিনি পাঁচটি স্বর্ণপদক জয় করেন। একমাত্র সাঁতারু হিসেবে বিশ্ব চ্যাম্পিয়নশীপের এক আসরে ছয়টি সোনা জয় করে রেকর্ড গড়েন। তিনি তার বৃহৎ পদযুগলের জন্য পরিচিতি পেয়েছেন। মাত্র চৌদ্দ বছর বয়সে সর্বকনিষ্ঠ সাঁতারু হিসেবে অস্ট্রেলিয়ার প্রতিনিধিত্ব করেন।
জন্মকালীন সময়ে তিনি ৪.১ কেজি ওজন ও ০.৫৯ মিটার উচ্চতা নিয়ে ভূমিষ্ঠ হন। ১২ জুলাই, ২০১৪ তারিখে প্রকাশিত হয় যে, থর্প সমলিঙ্গের প্রতি আকৃষ্ট।
পদ্মা অয়েল কোম্পানী
পদ্মা অয়েল কোম্পানী লিমিটেড (পূর্বনাম: বার্মা ইস্টার্ন লিমিটেড) বাংলাদেশের রাষ্ট্রীয় মালিকানাধীন একটি পেট্রোলিয়াম কোম্পানী। এর মূল অফিস স্ট্র্যান্ড রোড, চট্টগ্রামে অবস্থিত। এটি ঐতিহাসিক ব্রিটিশ সাম্রাজ্যের বার্মা অয়েল কোম্পানীর একটি বংশধর এবং এটি ১৯০৩ সালে বঙ্গে তার কার্যক্রম শুরু করে। ১৯৬৫ সালে, বার্মা ওয়েল ও পূর্ব পাকিস্তানের বিনিয়োগকারীদের দ্বারা চট্টগ্রামে যৌথভাবে বার্মা ইস্টার্ন প্রতিষ্ঠা করা হয়।
কেনেথ অ্যারো
কেনেথ জোসেফ এরো (২৩ আগস্ট, ১৯২১ - ২১ ফেব্রুয়ারি, ২০১৭ ) একজন মার্কিন অর্থনীতিবিদ। তিনি ১৯৭২ সালে অর্থনীতিতে নোবেল পুরস্কার লাভ করেন।
পদ্মা অয়েল কোম্পানী
পরে ১৯৭৭ সালে, বার্মা ওয়েল বাংলাদেশ পেট্রোলিয়াম কর্পোরেশনের কাছে কোম্পানীটি বিক্রি করে দেয়। ১৯৮৮ সালে পদ্মা নদীর নাম অনুসারে এটিকে পদ্মা অয়েল কোম্পানী হিসেবে নামকরণ করা হয়। বর্তমানে, কোম্পানীটি বাংলাদেশে পেট্রোপণ্যের বৃহত্তম পরিবেশকদের মধ্যে অন্যতম একটি কোম্পানী, এবং এটি ঢাকা স্টক এক্সচেঞ্জ ও চট্টগ্রাম স্টক এক্সচেঞ্জে তালিকাভুক্ত।
কেনেথ অ্যারো
জীবনী
এরো ১৯২১ সালের ২৩ অগাস্ট নিউ ইওর্ক সিটিতে জন্মগ্রহণ করেন। তিনি সিটি কলেজ অব নিউ ইয়র্ক থেকে ১৯৪০ সালে গণিতে ব্যাচেলর্স ডিগ্রি লাভ করেন। তিনি কলাম্বিয়া বিশ্ববিদ্যালয় থেকে ১৯৪১ সালে মাস্টার্স ডিগ্রি এবং ১৯৫১ সালে পিএইচডি ডিগ্রি লাভ করেন। তিনি বর্তমানে স্ট্যানফোর্ড বিশ্ববিদ্যালয় এর একজন অধ্যাপক।
সরিষাবাড়ী পৌরসভা
সরিষাবাড়ী পৌরসভা বাংলাদেশের ময়মনসিংহ বিভাগের জামালপুর জেলার সরিষাবাড়ী উপজেলার অন্তর্গত একটি পৌরসভা।
ইতিহাস
সরিষাবাড়ী পৌরসভা ১৯৯০ সালে স্থাপিত হয়।
আয়তন ও জনসংখ্যা
আয়তন- ২১.১০ বর্গ কিমি। জনসংখ্যা- ৫০০০০ হাজার।
শিক্ষা
শিক্ষার হার : ৬০%।
শিক্ষা প্রতিষ্ঠান
জনপ্রতিনিধি
বর্তমান মেয়র- মনির উদ্দিন '৪' মোঃ ফরিদুল কবীর তালুকদার শামীম মেয়াদকাল''' ২০০৫-২০০৮ '৫' এ,কে,এম ফয়জুল কবীর তালুকদার শাহীন মেয়াদকাল ২০০৯-২০১৩
হারিয়েত আন্দারসন
হারিয়েত আন্দারসন (Harriet Andersson, জন্ম: ১৪ ফেব্রুয়ারি, ১৯৩২) হলেন একজন সুয়েডীয় অভিনেত্রী। তিনি সুইডেনের বাইরে মূলত ইংমার বারিমানের অনেকগুলো চলচ্চিত্রে অভিনয়ের জন্য পরিচিত।
হারিয়েতের অভিনয়ে হাতেখড়ি হয়েছিল গানের অনুষ্ঠান ও কিছু সিনেমায় শিশু-কিশোর চরিত্রে অভিনয়ের মাধ্যমে। ১৯৫৩ সালে ইংমার বারিমান তাকে সামার উইথ মনিকা সিনেমার মুখ্য চরিত্রে অভিনয় করান এবং এটিই তাকে সবার কাছে সুপরিচিত করে তোলে। পরবর্তীতে সিনেমার শ্যুটিং এবং সিনেমা জগতের বাইরেও হারিয়েত ও বারিমানের সম্পর্ক বজায় থাকে এবং একেক সময় একেক মাত্রা পায়। ১৯৫২ থেকে ১৯৫৫ সালের মধ্যে বারিমানের আরও চারটি সিনেমায় তিনি অভিনয় করেন।
এগুলোর কারণে তিনি আন্তর্জাতিক পরিমণ্ডলে "বারিমান তারকা" হিসেবে পরিচিতি পেয়ে যান। বারিমানের সিনেমায় তার অভিনীত সবগুলো চরিত্রের একটি সাধারণ বৈশিষ্ট্য হচ্ছে "ইন্দ্রিয়সুখাসক্তি"। বারিমানের হাতে আবিষ্কৃত হওয়ার পর হারিয়েত মঞ্চ, টেলিভিশন, সিনেমা সবখানেই অভিনয় করেছেন। Mai Zetterling ও Jörn Donner মতো চলচ্চিত্রকারদের সাথেও কাজ করেন এবং Donner কেই পরবর্তীকালে বিয়ে করেন। এরপর বারিমানের সাথে কাজ করার জন্য আবার কয়েকবার ফিরে এসেছেন, যেমন ১৯৬১ সালে থ্রু আ গ্লাস ডার্কলি, ১৯৭২ সালে ক্রাইস অ্যান্ড হুইস্পার্‌স এবং ১৯৮২ সালে ফানি অ্যান্ড আলেকজান্ডার-এ তিনি অভিনয় করেছেন।
মুক্তচিন্তা
মুক্তচিন্তা (ইংরেজি: Freethought) হল এক প্রকার দার্শনিক দৃষ্টিভঙ্গী যা বলে যে বিজ্ঞান, যুক্তিবিদ্যা এবং যুক্তির আলোকে সিদ্ধান্ত নেওয়া উচিত; মতামত গঠনের ক্ষেত্রে প্রথা, অন্ধ বিশ্বাস এবং কর্তৃপক্ষ দ্বারা প্রভাবিত হওয়া বাঞ্ছনীয় নয়। তবে সমাজে মুক্তচিন্তার মানুষ হিসেবে পরিচিত কেউ বিজ্ঞানের সাথে,যুক্তির সাথে সম্পৃক্ত নয়। প্রকৃতপক্ষে মুক্তচিন্তায় সমাজের বুনিয়াদী ও সম্পুর্ণভাবে প্রত্যাখাত হয় ।   সচেতনভাবে মুক্তচিন্তার প্রয়োগকে বলে "মুক্তচিন্তন" এবং এর অনুশীলনকারীদের বলে "মুক্তমনা"।
সারসংক্ষেপ
মুক্তচিন্তা বলে যে জ্ঞান ও যুক্তির অনুপস্থিতিতে দাবিকৃত কোন মতকেই সত্য হিসেবে গ্রহণ বা প্রত্যাখ্যান করা উচিত না। সুতরাং, মুক্তমনারা বৈজ্ঞানিক অনুসন্ধান, বাস্তব সত্য এবং যুক্তির আলোকে মত গড়ে তুলে এবং হেত্বাভাস অথবা কর্তৃপক্ষ, পক্ষপাতদুষ্টতা, লোকজ্ঞান, জনপ্রিয় সংস্কৃতি, কুসংস্কার, সাম্প্রদায়িকতা, প্রথা, গুজব এবং অন্য সব গোঁড়া, বৌদ্ধিক প্রতিবন্ধকতার উৎসাহদাতার ভূমিকা পালনকারী শাস্ত্র থেকে নিজেদের বিরত রাখে। ধর্মের ক্ষেত্রে মুক্তমনারা সাধারণত বলে যে অলৌকিক অবভাসের পক্ষে প্রমাণ যথেষ্ট নয়।
আধুনিক মুক্তমনারা মনে করেন, মুক্তচিন্তা হচ্ছে সমস্ত নেতিবাচক এবং সমাজ কর্তৃক অর্জিত বিভ্রমণাত্মক কোনো ভাবনা থেকে সর্বদা মুক্ত থাকা।
নাস্তিক গ্রন্থপ্রণেতা এডাম লি মুক্তচিন্তাকে সংজ্ঞায়িত করেছেন এইভাবে মুক্তচিন্ত হলো দৈববানী, ঐতিহ্য, প্রতিষ্ঠিত বিশ্বাস এবং কোনো প্রভূর ছত্রচ্ছায়ার চিন্তা থেকে মুক্তি, এবং মুক্তচিন্তাকে তিনি তুলনা করেছেন নাস্তিকতার চেয়েও সম্প্রসারিত ছাতা হিসেবে, "যা উদারচেতনা, ধর্মীয় ভিন্নমত, সংশয়বাদ, চিন্তায় নতুনত্বকে আলিঙ্গন করে নেয়"।
১৯ শতকে ব্রিটিশ গণিতবিদ এবং দার্শনিক উইলিয়াম কিংডম ক্লিফোর্ড তার প্রবন্ধ বিশ্বাসের নীতিশাস্ত্রতে (The Ethics of Belief) এই বিষয়ের সারসংক্ষেপে লিখেন: "অপর্যাপ্ত প্রমাণের উপর ভিত্তি করে কোনো কিছু বিশ্বাস করা যেকোনো জায়গায়, যেকোনো সময় এবং যেকোনো মানুষের জন্য ভুল।" ১৮৭০ সালে প্রকাশিত এই প্রবন্ধটি মুক্তমনাদের চিন্তা তাদের প্রকৃতি প্রথমবারের মত সম্পুর্ণভাবে ব্যাখ্যা করতে সমর্থ হয়। ক্লিফোর্ড মুক্তচিন্তার একটি সংগঠনের পরিচালক ছিলেন যা ১৮৭৮ সালে প্রতিষ্ঠিত "কনগ্রেস অব লিবারেল থিংকারস" পিছন থেকে পরিচালিত করত।
ধর্মের ব্যাপারে মুক্তমনাদের সাধারণ অভিমত হলো অতিপ্রাকৃত শক্তিকে সমর্থনের জন্য পর্যাপ্ত পরিমাণ প্রমাণের অভাব আছে। ফ্রিডম ফ্রম রিলিজিয়ন ফাউন্ডেশনের মতে, "বাইবেল, ধর্মবিশ্বাস, মসিহের প্রতি একজন মানুষের বিশ্বাস থাকলে সে কখনো মুক্তমনা হতে পারে না। একজন মুক্তমনার কাছে ধর্মীয় শক্তির প্র‍তি আনুগত্য এবং বিশ্বাস সম্পুর্ণভাবে অকার্যকর প্রচলিত মত কখনোই নিশ্চিতভাবে পরম সত্য নয়।" and "Freethinkers are convinced that religious claims have not withstood the tests of reason. Not only is there nothing to be gained by believing an untruth, but there is everything to lose when we sacrifice the indispensable tool of reason on the altar of superstition. বেশিরভাগ মুক্তমনা ধর্মকে শুধু অসত্যই মনে করে না, পাশাপাশি ক্ষতিকরও মনে করে।"
- বার্ট্রান্ড রাসেল
প্রথম অনুচ্ছেদ থেকেই পরিষ্কার করা হয়েছে একজন মানুষের মুক্তমনা হতে হলে নাস্তিক বা সংশয়বাদী নয়, তবুও এবিষয়ে তার আরেকটি উদ্ধৃতি হলোঃ "একজন মুক্তমনা ঠিক কী থেকে মুক্ত থাকবে? এই নামের মর্যাদা রাখতে হলে তাকে মুক্ত থাকতে হবে দুটি বিষয় থেকে, প্রথমত ঐতিহ্যবাদী ভাবনা থেকে এবং তার নিজের ভাবাবেগের প্রতি একতরফা অনুরক্ততা থেকে। কেওই সম্পুর্ণভাবে মুক্ত নয়, কিন্তু তবুও কোনো মানুষের এভাবে নিয়ন্ত্রণের বাহিরে আসলেই তাকে মুক্তমনা বলা যায়"
পক্ষান্তরে বার্টাণ্ড রাসেলের মতে নাস্তিক বা সংশয়বাদী মাত্রই মুক্তমনা হবে এরূপ কোনো কথা নেই। উদাহরণস্বরূপ তিনি স্ট্যালিনকে "পোপের" সাথে তুলনা করেছেন: "আমি আধুনিক বামপন্থী দলের মতবাদ নিয়ে বেশ উদ্বিগ্ন। এই মতবাদ অনুসারে বিশ্বজুড়ে কার্ল মার্ক্সের আবিষ্কৃত দান্দ্বিক বস্তুবাদের প্রসার ঘটছে; যা লেনিন মহান রাজ্যে প্রয়োগ করে চর্চা করছে। যা দিন দিন গীর্জা কর্তৃক স্থাপন করা হচ্ছে আর লেনিন হয়ে উঠেছে সেখানকার পোপ[…] মুক্ত আলোচনার পথ রহিত হয়ে যাবে, যদি বলপ্রয়োগের মাধ্যমে এর অস্তিত্ব বজায় রাখা হয়। […] যদি এই মতবাদ এবং সংস্থা বিজয়ী হয় তবে মুক্ত জিজ্ঞাসার পথ মধ্যযুগের মত বন্ধ হয়ে যাবে এবং বিশ্ব ধর্মান্ধতা ও কূপমন্ডুকতায় আচ্ছন্ন হয়ে যাবে।"
- Bertrand Russell
১৮ এবং ১৯ শতকে, অনেক চিন্তাবিদ ভাবতেন, মুক্তমনারা শ্বরবাদীদের মত, তাদের যুক্তি ছিল ধর্মীয় ঐশীবাণীর তুলনায় শুধুমাত্র প্রকৃতির উলর গবেষণা করলে ঈশ্বরের প্রকৃতি জানা যায়। ১৮ শতকে, নাস্তিকতাবাদের মত "শ্বরবাদ" একটি ঘৃণ্য শব্দ হিসেবে খ্রিষ্ঠানদের কাছে বিবেচিত হতে থাকে। আজকের যুগে শ্বরবাদীরা নিজেদের মুক্তমনা বললেও মুক্তমনাদের বিভিন্ন আন্দোলনে শ্বরবাদীদের উপস্থিতি খুব একটা দেখা যায় না।
প্রতীক
অষ্টদশ শতকের আমেরিকান সেকুলার ইউনিয়নের সাহিত্যে অভিষিক্ত হওয়ার পর থেকে প্যানজি ফুলটি মুক্তচিন্তার প্রতীক হিসেবে প্রতিষ্ঠিত হয়ে গিয়েছে। এর কারণ মূলত ফুলটির নাম ও আকৃতি। “প্যানজি” নামটি ফরাসি pensée থেকে উদ্ভূত যার অর্থ “চিন্তা”। তাছাড়া ফুলটির সাথে মানুষের মুখের সাদৃশ্য রয়েছে এবং অগাস্ট মাসে ফুলটি সামনে হেলে পড়ে, যেন গভীর চিন্তায় মগ্ন হয়েছে|
আধুনিক আন্দোলন
১৬০০ সালকে আধুনিক মুক্তচিন্তা যুগের শুরু হিসেবে বিবেচনা করা হয়, কারণ এই বছরেই প্রাক্তন ডমিনিকান ধর্মযাজক জর্দানো ব্রুনোকে স্প্যানিশ অনুসন্ধানে ইতালিতে আগুনে পুড়িয়ে মারে।
ইংল্যান্ড এবং ফ্রান্স
সপ্তদশ শতকের শেষভাগে ইংল্যান্ডে চার্চ এবং বাইবেলের আক্ষরিক অনুবাদের বিরোধীতাকারীদের “মুক্তমনা” বলা হত। এই ব্যক্তিবর্গের চেতনার কেন্দ্রীয় বিশ্বাস ছিল যে বস্তুজগতকে প্রকৃতির মাধ্যমেই বোঝা সম্ভব। ১৬৯৭ সালে জন লককে লেখা উইলিয়াম মলিনিউক্সের চিঠি এবং ১৭১৩ সালে এন্থনি কলিন্সের “ডিসকোর্স অব ফ্রি-থিংকিং” এ এরুপ ধ্যান-ধারণা প্রথম প্রকাশ পেয়েছিল এবং একই সাথে জনপ্রিয়ও হয়েছিল। এই ধারণাটি ফ্রান্সে প্রথম জন্সম্মুখে আবির্ভূত হয় যখন ডেনিস দিদেরট, জঁ লে রোনড ড'আলেমবেরট এবং ভলতেয়ার তাদের এনসিক্লোপেডিতে Libre-Penseur এর উপর একটি প্রবন্ধ অন্তর্ভুক্ত করেন; প্রবন্ধটি চরম নাস্তিক্যবাদী ছিল। যুক্তরাজ্যে ১৮৮১ সালে প্রথম “দ্যা ফ্রিথীংকার” পত্রিকা প্রকাশ করা হয়েছিল।
যুক্তরাষ্ট্র
ঊনবিংশ শতাব্দীর শেষভাগে যুক্তরাষ্ট্রে মুক্তচিন্তক সংগঠনগুলোর জনপ্রিয়তা হ্রাস পেতে থাকে, যার জন্য মূলত এই সংগঠনগুলোর ধর্ম-বিরোধিতা দায়ী। আন্দোলনটির কোন নির্দিষ্ট লক্ষ ও বিধান ছিল না। বিংশ শতাব্দীর প্রারম্ভে বেশিরভাগ মুক্তচিন্তক সংগঠন ভেঙে পড়ে নয়ত মূলস্রোতের গীর্জাগুলোতে যোগ দেয়।
কানাডা
ইংলিশ কানাডার সবচেয়ে প্রাচীন মুক্তচিন্তা সংগঠন হল টরন্টো ফ্রিথোট এসোসিয়েশন যা ১৮৭৩ সালে স্বল্প সংখ্যাক ধর্ম-নিরপেক্ষাতাবাদীদের হাতে প্রতিষ্ঠিত হয়েছিল। ১৮৭৭ এবং ১৮৮১ সালে সংগঠনটিকে পুনর্সংগঠন করে “টরন্টো সেকুলার সমাজ” এ নামান্তরিত করা হয়, এই দলটিই ১৮৮৪ সালে দেশজুড়ে মুক্তমনাদের মধ্যে সংহতি প্রতিষ্ঠার উদ্দেশ্যে নির্মিত কানাডিয়ান সেকুলার ইউনিয়ন এর মূলাধার গঠন করে। শ্রমিক সমাজের “অভিজাত” সদস্যরাই মূলত এই সংগঠনগুলোর প্রথম দিকের সদস্য ছিলেন, যেমন- আলফ্রেড এফ. জুরি, জে ইক. ইভান্স এবং জে. আই. লিভিংস্টোন, যাঁরা সবাই প্রথম সারির শ্রমিক নেতা ও ধর্মনিরপেক্ষতাবাদী ছিলেন। টরন্টো সংগঠনের দ্বিতীয় সভাপতি ছিলেন টি. ফিলিপ্স থম্পসন, যিনি ১৮৮০ এবং ১৮৯০ দশকের শ্রম ও সমাজ সংস্কারে গুরুত্বপূর্ণ ভূমিকা রেখেছিলেন ঊনবিংশ শতাব্দীর শেষভাগে কানাডার বিশিষ্টতম শ্রমিক বুদ্ধজীবী ছিলেন।
সহস্র বাহু মন্দির
সহস্রবাহু মন্দির হল দশম শতাব্দীর শেষের দিকের একজোড়া মন্দির, যা বীরবদ্রকে নিবেদিত। মন্দির দুটির শৈলী একই রকম, তবে একটি অন্যটির চেয়ে বড়। বড়টি দশটি ও ছোটটি চারটি সহায়ক মন্দির দ্বারা বেষ্টিতবেষ্টিত, তবে বর্তমানে তাদের মধ্যে কয়েকটির কেবল টিকে রয়েছে। মন্দিরের ছাদে পদ্ম ফুলের ছবি দৃশ্যমান। ইলতুৎমিশ (তৎকালীন দিল্লির সম্রাট) ১২২৬ সালে নাগদার ঐতিহ্যবাহী স্থাপত্য ধ্বংস করেন।
নাগদা একসময় মেওয়ারের একটি গুরুত্বপূর্ণ শহর ছিল এবং এটি একজন শাসকের রাজধানী ছিল বলে ধারণা করা হয়।
পাণ্ডি মেলম
পান্ডি মেলাম একটি শাস্ত্রীয় ঘাতবাদ্য সঙ্গীতানুষ্ঠান বা মেলাম (ঐকতান-সঙ্গীত)। এই সমবেত সঙ্গীতের নেতৃত্বে থাকে কেরলের জাতিগত বাদ্য চেন্দা। এর সাথে সঙ্গত করে ইলাথালম (করতাল জাতীয় বাদ্য), কুঝাল এবং কোম্বু।
বর্ণনা
কেরালার চেন্দামেলামে (ঐকতান-সঙ্গীত) পান্ডি মেলাম বাদ্য পঞ্চারি মেলামের মতই একটি গুরুত্বপূর্ণ বাদ্যযন্ত্র। যদিও নামটি তামিল ভাষাগত বলে মনে হয়, এই মেলার সঙ্গে তামিলনাড়ুর কোনও সম্পর্ক নেই। অন্যান্য চেন্দা ঐকতানে ব্যবহৃত যন্ত্র এখানে বাজানো হয়।
একটি নিচু ধ্বনিতে বাদ্য শুরু হয়ে পরবর্তী সময়ে এটি গতি লাভ করে এবং দণ্ডায়মান বাদকদের অঙ্গবিন্যাসের সঙ্গে দ্রুত তালে চলে আসে। একেবারে শেষের দিকে তালের পূর্ণ শক্তি প্রকাশিত হয়।অন্যথায়, অন্যান্য চেন্দা মেলার সাথে এটির মিল রয়েছে। তবে ওই সামান্য পার্থক্যটি পান্ডিকে আলাদা করে দেয়।
সর্বাধিক বিখ্যাত পান্ডি মেলামটি মধ্য কেরালার ত্রিশূর শহরের ভাদাক্কুন্ননাথন মন্দিরের চত্বরের ভিতরে মঞ্চস্থ হয়েছিল। গত বেশ কয়েক বছর ধরে, পেরুভানাম কুট্টান মারার ড্রামের এই ঐকতানটির নেতৃত্বদানকারী এলানজিথারা মেলাম। অন্য কোথাও, ত্রিশূরের নিকটবর্তী আরাট্টুপুঝা এবং পেরুভানমের পুরাম উৎসবগুলির মতো এবং মধ্য এবং উত্তর কেরালার বাকী অংশগুলিতে, এটি মন্দিরের বাইরে সম্পাদিত হয়। পাঞ্চারি মেলাম নামে আরও একটি ঐকতান-সঙ্গীত, যেখানে পান্ডির মত একই ধরনের বাদ্যযন্ত্র ব্যবহৃত হয়, তবে এর ছন্দের ধরন এবং উপস্থাপক গুরুত্বের দিক দিয়ে আলাদা, মূলত মন্দিরের ভিতরেই বাজানো হয়। পান্ডি মেলামের মূল বাদক গুরুগণ (জীবিত এবং মৃত উভয়েই) পাঞ্চারী মেলামেরও বিশেষজ্ঞ।
ভারতের সংরক্ষিত এলাকা
বন্যপ্রাণী সুরক্ষা আইন, ১৯৭২ এর অধীনে গঠিত ভারতে সংরক্ষিত এলাকার চারটি বিভাগ রয়েছে। টাইগার রিজার্ভ জাতীয় উদ্যান এবং বন্যপ্রাণী অভয়ারণ্যের অধীন এলাকা নিয়ে গঠিত। ভারতে ৫২ টি বাঘ সংরক্ষণাগার রয়েছে। মে ২০১২ পর্যন্ত, ভারতের সংরক্ষিত এলাকা ) জুড়েমাই, মোট ভূপৃষ্ঠের প্রায় ৪.৯৫%।
IUCN দ্বারা মনোনীত শব্দের অর্থে ভারতে নিম্নলিখিত ধরনের সুরক্ষিত এলাকা রয়েছে:
জাতীয় উদ্যান
ভারতের জাতীয় উদ্যানগুলি হল IUCN শ্রেণীবিন্যাস II সংরক্ষিত এলাকা। ভারতের প্রথম জাতীয় উদ্যানটি ১৩৯৬ সালে হেইলি ন্যাশনাল পার্ক হিসাবে প্রতিষ্ঠিত হয়েছিল, যা এখন জিম করবেট জাতীয় উদ্যান, উত্তরাখণ্ড নামে পরিচিত। ১৯৭০ সাল নাগাদ ভারতে মাত্র পাঁচটি জাতীয় উদ্যান ছিল। ১৯৭২ সালে, সংরক্ষণ-নির্ভর প্রজাতির আবাসস্থল সুরক্ষার জন্য ভারত ১৯৭৩ সালে বন্যপ্রাণী সুরক্ষা আইন এবং প্রজেক্ট টাইগার প্রণয়ন করে।
বন্যপ্রাণী অভয়ারণ্য
ভারতের বন্যপ্রাণী অভয়ারণ্যগুলিকে IUCN শ্রেণীবিন্যাস IV সুরক্ষিত এলাকা হিসাবে শ্রেণীবদ্ধ করা হয়েছে। ১৯৩৬ থেকে ২০১৬ সালের মধ্যে, দেশে ৫৫১ টি বন্যপ্রাণী অভয়ারণ্য প্রতিষ্ঠিত হয়েছিল যা কভার করে। ২০২০ হিসাবে। এর মধ্যে, ৫১ টি ব্যাঘ্র প্রকল্প দ্বারা পরিচালিত হয় এবং বেঙ্গল টাইগার সংরক্ষণের জন্য বিশেষ তাৎপর্যপূর্ণ।
বায়োস্ফিয়ার রিজার্ভ
ভারত সরকার একটি সাধারণ জাতীয় উদ্যান বা প্রাণী অভয়ারণ্যের চেয়ে প্রাকৃতিক আবাসস্থলের বৃহত্তর অঞ্চলগুলি রক্ষা করার জন্য ১৮ টি বায়োস্ফিয়ার রিজার্ভ স্থাপন করেছে (আইইউসিএন বিভাগ V সুরক্ষিত অঞ্চলগুলির সাথে মোটামুটিভাবে সামঞ্জস্যপূর্ণ বিভাগগুলি) এবং এতে প্রায়শই এক বা একাধিক জাতীয় উদ্যান বা রিজার্ভ অন্তর্ভুক্ত থাকে, পাশাপাশি কিছু অর্থনৈতিক ব্যবহারের জন্য উন্মুক্ত বাফার জোনও অন্তর্ভুক্ত থাকে। সুরক্ষা শুধুমাত্র সংরক্ষিত অঞ্চলের উদ্ভিদ ও প্রাণীকুলকেই নয়, এই অঞ্চলগুলিতে বসবাসকারী মানব সম্প্রদায় এবং তাদের জীবনযাত্রার জন্যও দেওয়া হয়।
সংরক্ষিত এবং সুরক্ষিত বন
সংরক্ষিত বন এবং সুরক্ষিত বন ( আইইউসিএন ক্যাটাগরি IV বা VI, সুরক্ষা প্রদানের উপর নির্ভর করে): এগুলি বনভূমিযুক্ত জমি যেখানে লগিং, শিকার, চারণভূমি এবং অন্যান্য ক্রিয়াকলাপগুলি নির্দিষ্ট সম্প্রদায়ের সদস্যদের টেকসই ভিত্তিতে অনুমোদিত হতে পারে। সংরক্ষিত বনাঞ্চলে, এই ধরনের কার্যকলাপের জন্য স্পষ্ট অনুমতি প্রয়োজন। সংরক্ষিত বনে, স্পষ্টভাবে নিষিদ্ধ না হলে এই ধরনের কার্যকলাপ অনুমোদিত। এইভাবে, সাধারণভাবে সংরক্ষিত বনগুলি সংরক্ষিত বনের ক্ষেত্রে উচ্চতর সুরক্ষা উপভোগ করে।
সংরক্ষণ এবং সম্প্রদায় সংরক্ষণ
ভারতে সংরক্ষণ সংরক্ষণ এবং সম্প্রদায় সংরক্ষণগুলি হল ভারতের সংরক্ষিত অঞ্চলগুলিকে বোঝানোর শর্তগুলি যা সাধারণত প্রতিষ্ঠিত জাতীয় উদ্যান, বন্যপ্রাণী অভয়ারণ্য এবং ভারতের সংরক্ষিত এবং সংরক্ষিত বনগুলির মধ্যে বাফার জোন বা সংযোগকারী এবং স্থানান্তর করিডোর হিসাবে কাজ করে। এই ধরনের এলাকাগুলিকে সংরক্ষণ এলাকা হিসাবে মনোনীত করা হয় যদি সেগুলি জনবসতিহীন এবং সম্পূর্ণরূপে ভারত সরকারের মালিকানাধীন কিন্তু সম্প্রদায়ের দ্বারা জীবিকা নির্বাহের জন্য ব্যবহৃত হয়, এবং যদি জমির কিছু অংশ ব্যক্তিগত মালিকানাধীন হয় তবে সম্প্রদায়ের এলাকাগুলি। সাম্প্রদায়িক বনের ক্ষেত্রে যেমন গ্রাম পঞ্চায়েতের মতো স্থানীয় জনগণ এবং স্থানীয় সংস্থাগুলির মাধ্যমে এই ধরনের সংরক্ষণের প্রশাসন হবে। ( ভারতের সাম্প্রদায়িক বন দেখুন)
গ্রাম ও পঞ্চায়েত বন
ভারতের একটি "সাধারণ গুরুত্বপূর্ণ বন" হল একটি বন যা টেকসই উন্নয়নের সাথে সামঞ্জস্যপূর্ণভাবে স্থানীয় সম্প্রদায় দ্বারা নিয়ন্ত্রিত। এই ধরনের বনগুলিকে সাধারণত গ্রামীণ বন বা পঞ্চায়েত বন বলা হয়, যা এই সত্যকে প্রতিফলিত করে যে বনের প্রশাসন এবং সম্পদের ব্যবহার গ্রাম এবং পঞ্চায়েত (একটি নির্বাচিত গ্রামীণ সংস্থা) স্তরে ঘটে। হ্যামলেট, গ্রাম এবং গ্রামের সম্প্রদায়গুলি আসলে এমন একটি বন পরিচালনা করতে পারে। এই ধরনের সম্প্রদায় বনগুলি সাধারণত স্থানীয়ভাবে নির্বাচিত সংস্থা দ্বারা পরিচালিত হয়, যাকে সাধারণত বন সুরক্ষা কমিটি, গ্রাম বন কমিটি বা গ্রাম বন প্রতিষ্ঠান বলা হয়। এই জাতীয় কমিটিগুলি উত্তরাখণ্ডের কুমায়ুন বিভাগে ভ্যান পঞ্চায়েত, হিমাচল প্রদেশে বন সমবায় সমিতি এবং অন্ধ্র প্রদেশে বন সম্প্রসারণ সমিতি নামে পরিচিত। সাম্প্রদায়িক বন সম্পর্কিত আইন রাজ্য থেকে রাজ্যে পরিবর্তিত হয়, তবে সাধারণত রাজ্য সরকার কর্মীদের নিয়োগ এবং অপরাধীদের শাস্তির মতো বিষয়ে কিছু প্রশাসনিক নিয়ন্ত্রণ বজায় রাখে। এই ধরনের বনগুলি সাধারণত IUCN ক্যাটাগরি VI সংরক্ষিত অঞ্চলগুলির সাথে সামঞ্জস্যপূর্ণ, তবে স্থানীয় আইনের উপর নির্ভর করে স্থানীয় সম্প্রদায় বা সরকার দ্বারা সুরক্ষা প্রয়োগ করা যেতে পারে। মহারাষ্ট্র হল সবচেয়ে বেশি বনভূমির রাজ্য যেখানে হরিয়ানা সবচেয়ে কম।
ব্যক্তিগত সুরক্ষিত এলাকা
ভারতের ব্যক্তিগত সুরক্ষিত এলাকাগুলি ভারতের অভ্যন্তরে সংরক্ষিত এলাকাগুলিকে বোঝায় যেগুলির জমির অধিকার কোনও ব্যক্তি বা একটি কর্পোরেশন / সংস্থার মালিকানাধীন, এবং যেখানে আবাসস্থল এবং বাসিন্দা প্রজাতিগুলিকে শিকার, লগিং ইত্যাদির মতো শোষণমূলক কার্যকলাপ থেকে একরকম সুরক্ষা দেওয়া হয়। ভারত সরকার এই জাতীয় সংস্থাগুলিকে কোনও আইনি বা শারীরিক সুরক্ষা প্রদান করেনি, তবে ২০০২ সালের বন্যপ্রাণী (সুরক্ষা) সংশোধনী আইন দ্বারা প্রবর্তিত একটি গুরুত্বপূর্ণ সংশোধনীতে, পরিবেশগত মূল্যের সাম্প্রদায়িক মালিকানাধীন এলাকাগুলিকে রক্ষা করতে সম্মত হয়েছে।
সংরক্ষণ এলাকায়
ভারতে সংরক্ষণ এলাকাগুলি একটি প্রতিষ্ঠিত সংরক্ষণ পরিকল্পনা সহ ভালভাবে চিহ্নিত বৃহৎ ভৌগোলিক সত্ত্বাকে বোঝায় এবং "ল্যান্ডস্কেপ ম্যানেজমেন্ট এবং সুরক্ষা" সম্পর্কিত একটি যৌথ ভারত-মার্কিন প্রকল্পের অংশ ছিল। প্রকল্পটি ১৯৯৬ থেকে ২০০২ পর্যন্ত চলে। এই এলাকাগুলো অনেক সংরক্ষণ নির্ভর প্রজাতির আবাসস্থল।
চন্দ্রঘোনা কদমতলী ইউনিয়ন
চন্দ্রঘোনা কদমতলী বাংলাদেশের চট্টগ্রাম জেলার রাঙ্গুনিয়া উপজেলার অন্তর্গত একটি ইউনিয়ন।
আয়তন
চন্দ্রঘোনা কদমতলী ইউনিয়নের আয়তন ২৭৭৫ একর (১১.২৩ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী চন্দ্রঘোনা কদমতলী ইউনিয়নের লোকসংখ্যা ৩০,২২১ জন। এর মধ্যে পুরুষ ১৫,৪৯৯ জন এবং মহিলা ১৪,৭২২ জন।
অবস্থান ও সীমানা
রাঙ্গুনিয়া উপজেলার পূর্বাংশে চন্দ্রঘোনা কদমতলী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৬ কিলোমিটার। এ ইউনিয়নের উত্তরে হোসনাবাদ ইউনিয়ন ও স্বনির্ভর রাঙ্গুনিয়া ইউনিয়ন; পশ্চিমে মরিয়মনগর ইউনিয়ন; দক্ষিণে কর্ণফুলী নদী ও কোদালা ইউনিয়ন এবং পূর্বে রাঙ্গামাটি জেলার কাপ্তাই উপজেলার চন্দ্রঘোনা ইউনিয়ন অবস্থিত।
ইতিহাস
চন্দ্রঘোনা কদমতলী ইউনিয়ন ৪নং মরিয়মনগর ইউনিয়নের আওতাভুক্ত ছিল। স্থানীয় জনসাধারণের স্বার্থ রক্ষায় গণদাবীর প্রেক্ষিতে ১৯৭২ সালের ডিসেম্বরে ৪নং মরিয়মনগর ইউনিয়নকে বিভক্ত করে ১১নং চন্দ্রঘোনা কদমতলী ইউনিয়ন গঠন করা হয়।১৯৭৩ সালে প্রথম অনুষ্ঠিত নির্বাচনে জনাব মুহাম্মদ সৈয়দুল হক চেয়ারম্যান নির্বাচিত হয়।